Coba ceritain soal Logam transisi dalam bahasa bali

Logam transisi inggih punika sekaa datu kimia sané magenah ring golongan 3 ngantos 12 (IB ngantos VIIIB ring sistem sadurungné). Sekaa puniki terdiri 38 datu (3 datu durung kapastika). Makasami logam transisi inggih punika datu blok-d sané maartos pinaka éléktron ipun madaging ngantos orbit d.

Ring ilmu kimia, logam transisi madué kalih pangartosan:

Pangartosan mawit IUPAC indik logam transisi inggih punika "satunggil datu sané madué subkulit d sané nénten madaging jangkep utawi prasida ngawentuk kation sareng subkulit d sané nénten madaging jangkep"

Makéhan ilmuwan ngartosan "logam transisi" punika makasami datu sané magenah ring blok-d tabél périodik (makasami marupa logam) sané ngarajing golongan 3 ngantos 12 rinh tabél périodik. Rung sujatiné, barisan blok-f lanthanida miwah aktinida taler ketah kanikayang dados logam transisi miwah kaadanin "logam transisi jero".

Jensen nilikang ulang asal usul parinama "logam transisi" utawi blok-d. Kruna transisi kapertama kaanggén antuk ngapidartayang datu-datu sané mangkin kaloktah dados datu blok-d olih kimiawan asal Inggris maparinama Charles Bury ring warsa 1921, sané nganggitin majeng paalihan/transisi majeng pagentosan subkulit éléktron (contoné ring n=3 ring baris ka-4 tabél périodik) saking subkulit antuk 8 ka 18, utawi 18 ka 32.